RITUS EXORCIZANDI OBSESSOS 
A DAEMONIO 


1. Sacerdos ab Ordinario delegatus, rite confessus, aut saltem corde 

peccata sua detestans, peracto, si commode fieri possit, Sanctissimo 

Missae sacrificio, divinoque auxilio piis precibus implorato, 

superpelliceo et stola violacea indutus, et coram se habens obsessum 

ligatum, si sit periculum, eum, se, et astantes communiat signo crucis, 

et aspergat aqua benedicta, et genibus flexis, aliis respondentibus, 

dicat Litanias ordinarias usque ad Preces exclusive. Postea dicat: 
Ant. Ne reminiscaris, Domine, delicta nostra, vel parentum 
nostrorum: neque vindictam sumas de peccatis nostris. 

Pater Noster secreto usque ad 

V. Et ne nos inducas in tentationem. 

R. Sed libera nos a malo. 

Psalmus 53 

DEUS, in nomine tuo salvum me fac: * et in virtute tua judica me. 

Deus, exaudi orationem meam: * auribus percipe verba oris mei. 

Quoniam alieni insurrexerunt adversum me, et fortes quaesierunt 

animam meam: * et non proposuerunt Deum ante conspectum suum. 

Ecce enim Deus adjuvat me: * et Dominus susceptor est animae meae. 

Averte mala inimicis meis: * et in veritate tua disperde illos. 

Voluntarie sacrificabo tibi, * et confitebor nomini tuo, quoniam bonum 

est: 

Quoniam ex omni tribulatione eripuisti me: * et super inimicos meos 

despexit oculus meus. 

Gloria Patri. 

Sicut erat. 

. Salvum (-am) fac servum tuum (ancillam tuam). 

. Deus meus, sperantem in te. 

. Esto ei, Domine, turris fortitudinis. 

A facie inimici. 

. Nihil proficiat inimicus in eo (ea). 

Et filius iniquitatis non apponant nocere ei. 

Mitte ei, Domine, auxilium de sancto. 

Et de Sion tuere eum (eam). 

Domine, exaudi orationem meam. 

. Et clamor meus ad te veniat. 

. Dominus vobiscum. 

. Et cum spiritu tuo. 

Oremus (Oratio) 

DEUS, cui proprium est miseri semper et parcere: suscipe 

deprecationem nostram; ut hunc famulum tuum, quem (hanc famulam 

tuam, quam) delictorum catena constringit, miseratio tuae pietatis 

clementer absolvat. 


Mind ndn<D< 


DOMINE sancte, Pater omnipotens, aeterne Deus, Pater Domini nostri 
Jesu Christi, qui illum refugam tyrannum et apostatum gehennae 
ignibus deputasti, quique Unigenitum tuum in hunc mundum misisti, 
ut illum rugientem contereret: velociter attende, accelera, ut eripias 
hominem ad imaginem et similitudinem tuam creatum, a ruina, et 
daemonio meridiano. Da, Domine, terrorem tuum super bestiam, quae 
exterminat vineam tuam. Da fiduciam servis tuis contra nequissimum 
draconem pugnare fortissime, ne contemnat sperantes in te, et ne 
dicat, sicut in Pharaone, qui jam dixit: Deum non novi, nec Israel 
dimitto. Urgeat illum dextera tua potens discedere a famulo tuo N. (a 
famula tua N.), + ne diutius praesumat captivum tenere, quem tu ad 
imaginem tuam facere dignatus es, et in Filio tuo redemisti: Qui 
tecum vivit et regnat in unitate Spiritus Sancti Deus, per omnia 
saecula saeculorum. R. Amen. 

2. Deinde praecipiat daemoni hunc in modum: 

PRAECIPIO tibi, quicumque es, spiritus immunde, et omnibus sociis 
tuis hunc Dei famulum (hanc Dei famulam) obsidentibus: ut per 
mysteria incarnationis, passionis, resurrectionis, et ascensionis 
Domini nostri Jesu Christi, per missionem Spiritus Sancti, et per 
adventum ejusdem Domini ad judicium, dicas mihi nomen tuum, diem, 
et horam exitus tui, cum aliquo signo: et ut mihi Dei ministro licet 
indigno, prorsus in omnibus obedias: neque hanc creaturam Dei, vel 
circumstantes, aut eorum bona ullo modo offendas. 

3. Deinde legantur super obsessum haec Evangelia, vel saltem unum. 
Lectio sancti Evangelii secundum Joannem (Joan. 1, 1-14) 

Haec dicens, signat se et obsessum in fronte, ore et pectore. 

IN PRINCIPIO erat Verbum, et Verbum erat apud Deum, et Deus erat 
Verbum. Hoc erat in principio apud Deum. Omnia per ipsum facta 
sunt: et sine ipso factum est nihil, quod factum est: in ipso vita erat, et 
vita erat lux hominum: et lux in tenebris lucet, et tenebrae eam non 
conprehenderunt. Fuit homo missus a Deo, cui nomen erat Johannes. 
Hic venit in testimonium, ut testimonium perhiberet de lumine, ut 
omnes crederent per illum. Non erat ille lux, sed ut testimonium 
perhiberet de lumine. Erat lux vera, quae illuminat omnem hominem 
venientem in hunc mundum. In mundo erat, et mundus per ipsum 
factus est, et mundus eum non cognovit. In propria venit, et sui eum 
non receperunt. Quotquot autem receperunt eum, dedit eis 
potestatem filios Dei fieri, his, qui credunt in nomine ejus: qui non ex 
Sanguinibus, neque ex voluntate carnis, neque ex voluntate viri, sed 
ex Deo nati sunt (hic genuflectitur). Et Verbum caro factum est, et 
habitavit in nobis: et vidimus gloriam ejus, gloriam quasi unigeniti a 
patre, plenum gratiae et veritatis. R. Deo gratias. 

Lectio sancti Evangelii secundum Marcum (Marc. 16, 15-18) 

IN ILLO tempore: Dixit Jesus discipulis suis: Euntes in mundum 
universum, praedicate Evangelium omni creaturae. Qui crediderit, et 
baptizatus fuerit, salvus erit: qui vero non crediderit, condemnabitur. 


Signa autem eos, qui crediderint, haec sequentur: In nomine meo 
daemonia ejicient: linguis loquentur novis: serpentes tollent: et si 
mortiferum quid biberint, non eis nocebit: super aegros manus 
imponent, et bene habebunt. 

Lectio sancti Evangelii secundum Lucam (Luc. 10, 17-20) 

IN ILLO tempore: Reversi sunt autem septuaginta duo cum gaudio, 
dicentes ad Jesum: Domine, etiam daemonia subiciuntur nobis in 
nomine tuo. Et ait illis: videbam Satanan sicut fulgur de caelo 
cadentem. Ecce dedi vobis potestatem calcandi supra serpentes, et 
scorpiones, et super omnem virtutem inimici: et nihil vobis nocebit. 
Verumtamen in hoc nolite, gaudere quia spiritus vobis subjuciuntur: 
gaudete autem, quod nomina vestra scripta sunt in caelis. 

Lectio sancti Evangelii secundum Lucam (Luc. 11, 14-22) 

IN ILLO tempore: Erat Jesus ejiciens daemonium, et illud erat mutum. 
Et cum ejecisset daemonium, locutus est mutus, et admiratae sunt 
turbae. Quidam autem ex eis dixerunt: In Beelzebub principe 
daemoniorum ejicit daemonia. Et alii tentantes, signum de caelo 
quaerebant ab eo. Ipse autem ut vidit cogitationes eorum, dixit eis: 
Omne regnum in seipsum divisum desolabitur, et domus supra domum 
cadet. Si autem et satanas in seipsumdivisus est, quomodo stabit 
regnum ejus? quia dicitis, in Beelzebub me ejicere daemonia. Si 
autem ego in Beelzebub ejicio daemonia, filii vestri in quo ejiciunt? 
Ideo ipsi judices vestri erunt. Porro si in digito Dei ejicio daemonia: 
profecto pervenit in vos regnum Dei. Cum fortis armatus custodit 
atrium suum, in pace sunt ea, quae possidet. Si autem fortior eo 
superveniens vicerit eum, universa arma ejus auferet, in quibus 
confidebat, et spolia ejus distribuet. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus (Oratio) 

OMNIPOTENS Domine, Verbum Dei Patris, Christe Jesu, Deus et 
Dominus universae creaturae; qui sanctis Apostolis tuis dedisti 
potestatem calcandi super serpentes et scorpiones: qui inter cetera 
mirabilium tuorum praecepta dignatus es dicere: Daemones effugate: 
cujus virtute motus tamquam fulgur de caelo satanas cecidit: tuum 
sanctum nomen cum timore et tremore suppliciter deprecor, ut 
indignissimo mihi servo tuo, data venia omnium delictorum meorum, 
constantem fidem, et potestatem donare digneris, ut hunc crudelem 
daemonem, brachii tui sancti munitus potentia, fidenter et securus 
aggrediar: per te, Jesu Christe, Domine Deus noster, qui venturus es 
judicare vivos et mortuos, et saeculum per ignem. R. Amen. 

4. Deinde muniat se et obsessum signo crucis, imponat extremam 
partem stolae collo ejus, et, dextera manu sua capiti ejus imposita, 
constanter et magna cum fide dicat ea quae sequuntur: 


V. Ecce Crucem Domini, fugite, partes adversae. 

R. Vicit leo de tribu Juda, radix David. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus (Oratio) 

DEUS, et Pater Domini nostri Jesu Christi, invoco nomen sanctum 
tuum, et clementiam tuam supplex exposco: ut adversus hunc, et 
omnem immundum spiritum, qui vexat hoc plasma tuum, mihi 
auxilium praestare digneris. Per eumdem Dominum. R. Amen. 
Exorcismus 

EXORCIZO te, immundissime spiritus, omnis incursio adversarii, 
omne phantasma, omnis legio, in nomine Domini nostri Jesu + Christi 
eradicare, et effugare ab hoc plasmate Dei. + Ipse tibi imperat, qui te 
de supernis caelorum in inferiora terrae demergi praecepit. Ipse tibi 
imperat, qui mari, ventis, et tempestatibus imperavit. Audi ergo, et 
time, satana, inimice fidei, hostis generis humani, mortis adductor, 
vitae raptor, justitiae declinator, malorum radix, fomes vitiorum, 
seductor hominum, proditor gentium, incitator invidiae, origo 
avaritiae, causa discordiae, excitator dolorum: quid stas, et resistis, 
cum scias, Christum Dominum vias tuas perdere? Illum metue, qui in 
Isaac immolatus est, in Joseph venumdatus, in agno occisus, in 
homine crucifixus, deinde inferni triumphator fuit. Sequentes cruces 
fiant in fronte obsessi. Recede ergo in nomine Pa + tris, et Fi + lii, et 
Spiritus + Sancti: da locum Spiritui Sancto, per hoc signum sanctae + 
Crucis Jesu Christi Domini nostri: Qui cum Patre et Spiritu Sancto 
vivit et regnat Deus, per omnia saecula saeculorum. R. Amen. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus (Oratio) 

DEUS, conditor et defensor generis humani, qui hominem ad 
imaginem tuam formasti: respice super hunc famulum tuum N., qui 
(hanc famulam tuam N., quae) dolis immundi spiritus appetitur, quem 
vetus adversarius, antiquus hostis terrae, formidinis horrore 
circumvolat, et sensum mentis humanae stupore defigit, terrore 
conturbat, et metu trepidi timoris exagitat. Repelle, Domine, virtutem 
diaboli, fallacesque ejus insidias amove: procul impius tentator 
aufugiat: sit nominis tui signo + (in fronte) famulus tuus munitus 
(famula tua munita) et in animo tutus (-a) et corpore. (Tres cruces 
sequentes fiant in pectore daemoniaci.) Tu pectoris + hujus interna 
custodias. Tu viscera + regas. Tu + cor confirmes. In anima 
adversatricis potestatis tentamenta evanescant. Da, Domine, ad hanc 
invocationem sanctissimi nominis tui gratiam, ut, qui hucusque 


terrebat, territus aufugiat, et victus abscedat, tibique possit hic 
famulus tuus (haec famula tua) et corde firmatus (-a) et mente 
sincerus (-a), debitum praebere famulatum. Per Dominum. R. Amen. 
Exorcismus 

ADJURO te, serpens antique, per judicem vivorum et mortuorum, per 
factorem tuum, per factorem mundi, per eum, qui habet potestatem 
mittende te in gehennam, ut ab hoc famulo Dei, N., qui (ab hac famula 
Dei N., quae) ad Ecclesiae sinum recurrit, cum metu, et exercitu 
furoris tui festinus discedas. Adjuro te iterum + (in fronte) non mea 
infirmitate, sed virtute Spiritus Sancti, ut exeas ab hoc famulo Dei N., 
quem (ab hac famula Dei N., quam) omnipotens Deus ad imaginem 
suam fecit. Cede igitur, cede non mihi, sed ministro Christi. Illius 
enim te urget potestas, qui te Cruci suae subjugavit. Illius brachium 
contremisce, qui devictis gemitibus inferni, animas ad lucem perduxit. 
Sit tibi teror corpus hominis + (in pectore), sit tibi formido imago Dei 
+ (in fronte). Non resistas, nec moreris discedere ab homine isto, 
quoniam complacuit Christo in homine habitare. Et ne contemnendum 
putes, dum me peccatorem nimis esse cognoscis. Imperat tibi Deus. + 
Imperat tibi mejestas Christi. + Imperat tibi Deus Pater, + imperat 
tibi Deus Filius, + imperat tibi Deus Spiritus Sanctus. + Imperat tibi 
sacramentum crucis. + Imperat tibi fides sanctorum Apostolorum 
Petri et Pauli, et ceterorum sanctorum. + Imperat tibi Martyrum 
sanguis. + Imperat tibi continentia Confessorum. + Imperat tibi pia 
Sanctorum et Sanctarum omnium intercessio. + Imperat tibi 
christianae fidei mysteriorum virtus. + Exi ergo, transgressor. Exi, 
seductor, plene omni dolo et fallacia, virtutis inimice, innocentium 
persecutor. Da locum, dirissime, da locum, impiissime, da locum 
Christo, in quo nihil invenisti de operibus tuis: qui te spoliavit, qui 
regnum tuum destruxit, qui te victum ligavit, et vasa tua diripuit: qui 
te projecit in tenebras exteriores, ubi tibi cum ministris tuis erit 
praeparatus interitus. Sed quid truculente reniteris? quid temerarie 
detractas? Reus es omnipotenti Deo, cujus statuta transgressus es. 
Reus es Filio ejus Jesu Christo Domino nostro, quem tentare ausus es, 
et crucifigere praesumpsisti. Reus es humano generi, cui tuis 
persuasionibus mortis venenum propinasti. 

Adjuro ergo te, draco nequissime, in nomine Agni + immaculati, qui 
ambulavit super aspidem et basiliscum, qui conculcavit leonem et 
draconem, ut discedas ab hoc homine + (fiat signum crucis in fronte), 
discedas ab Ecclesia Dei + (fiat signum crucis super circumstantes): 
contremisce, et effuge, invocato nomine Domini illius, quem inferi 
tremunt: cui Virtutes caelorum, et Potestates, et Dominationes 
subjectae sunt: quem Cherubim et Seraphim indefessis vocibus 
laudant, dicentes: Sanctus, sanctus, sanctus Dominus Deus Sabaoth. 
Imperat tibi Verbum + caro factum. Imperat tibi natus ex Virgine. 
Imperat tibi Jesus + Nazarenus, qui te, cum discipulos ejus 
contemneres, elisum atque prostratum exire praecepit ab homine: quo 


praesente, cum te ab hominem separasset, nec porcorum gregem 
ingredi presumebas. Recede ergo nunc adjuratus in nomine ejus + ab 
homine, quem ipse plasmavit. Durum est tibi velle resistere. + Durum 
est tibi contra stimulum calcitrare. + Quia quanto tardius exis, tanto 
magis tibi supplicium crescit, quia non homines contemnis, sed illum, 
qui dominatur vivorum et mortuorum, qui venturus est judicare vivos 
et mortuos, et saeculum per ignem. R. Amen 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus (Oratio) 

DEUS caeli, Deus terrae, Deus Angelorum, Deus Archangelorum, 
Deus Prophetarum, Deus Apostolorum, Deus Martyrum, Deus 
Virginum, Deus, qui potestatem habes donare vitam post mortem, 
requiem post laborem: quia non est alius Deus praeter te, nec esse 
poterit verus, nisi tu, Creator caeli et terrae, qui verus Rex es, et 
cujus regni non erit finis; humiliter majestati gloriae tuae supplico, ut 
hunc famulum tuum (hanc famulam tuam) de immundis spiritibus 
liberare digneris. Per Christum Dominum nostrum. R. Amen. 
Exorcismus 

ADJURO ergo te, omnis immundissime spiritus, omne phantasma, 
omnis incursio satanae, in nomine Jesu Christi + Nazareni, qui post 
lavacrum Joannis in desertum ductus est, et te in tuis sedibus vicit: ut, 
quem ille de limo terrae ad honorem gloriae suae formavit, tu desinas 
impugnare: et in homine miserabili non humanam fragilitatem, sed 
imaginem omnipotentis Dei contremiscas. Cede ergo Deo + qui te, et 
malitiam tuam in Pharaone, et in exercitu ejus per Moysen servum 
suum in abyssum demersit. Cede Deo + qui te per fidelissimum 
servum suum David de rege Saule spiritualibus canticis pulsum 
fugavit. Cede Deo + qui te in Juda Iscariote proditore damnavit. Ille 
enim te divinis + verberibus tangit, in cujus conspectu cum tuis 
legionibus tremens et clamans dixisti: Quid nobis et tibi, Jesu, Fili Dei 
altissimi? Venisti huc ante tempus torquere nos? Ille te perpetuis 
flammis urget, qui in fine temporum dicturus est impiis: Discedite a 
me, maledicti, in ignem aeternum, qui paratus est diabolo et angelis 
ejus. Tibi enim, impie, et angelis tuis vermes erunt, qui numquam 
morientur. Tibi, et angelis tuis inexstinguibile praeparatur incendium: 
quia tu es princeps maledicti homicidii, tu autor incestus, tu 
sacrilegorum capit, to actionum pessimarum magister, tu 
haereticorum doctor, tu totius obscoenitatis inventor. Exi ergo, + 
impie, exi, + scelerate, exi cum omnia fallacia tua: quia hominem 
templum suum esse voluit Deus. Sed quid diutius moraris hic? Da 
honorem Deo Patri + omnipotenti, cui omne genu flectitur. Da locum 
Domino Jesu + Christo, qui pro homine sanguinem suum 
sacratissimum fudit. Da locum Spiritui + Sancto, qui per beatum 


Apostolum suum Petrum te manifeste stravit in Simone mago; qui 
fallaciam tuam in Anania et Saphira condemnavit; qui te in Herode 
rege in honorem Deo non dante percussit; qui te in mago Elyma per 
Apostolum suum Paulum caecitatis caligine perdidit, et per eumdem 
de Pythonissa verbo imperans exire praecepit. Discede ergo nunc, + 
discede, + seductor. Tibi eremus sedes est. Tibi habitatio serpens est: 
humiliare, et prosternere. Jam non est differendi tempus. Ecce enim 
dominator Dominus proximat cito, et ignis ardebit ante ipsum, et 
praecedet, et inflammabit in circuitu inimicos ejus. Si enim hominem 
fefelleris, Deum non poteris irridere. Ille te ejicit, cujus oculis nihil 
occultum est. Ille te expellit, cujus virtuti universa subjecta sunt. Ille 
te excludit, qui tibi, et angelis tuis praeparavit aeternam gehennam; 
de cujus ore exibit gladius acutus: qui venturus est judicare vivos et 
mortuos, et saeculum per ignem. R. Amen. 

5. Praedicta omnia, quatenus opus sit, repeti possunt, donec obsessus 
sit omnino liberatus. 

6. Jubavit praeterea plurimum super obsessum saepe repetere Pater 
Noster, Ave Maria et Credo, atque haec, quae infra notantur, devote 
dicere. 7. Canticum Magnificat, ut supra; in fine Gloria Patri. 
Canticum Benedictus, ut supra, in fine Gloria Patri. 

Symbolum Athanasium 

QUICUMQUE vult salvus esse, * ante omnia opus est, ut teneat 
catholicam fidem: 

Quam nisi quisque integram inviolatamque servaverit, * absque dubio 
in aeternum peribit. 

Fides autem catholica haec est: * ut unus Deum in Trinitate, et 
Trinitatem in unitate veneremur. 

Neque confundentes personas: * neque substantiam separantes. 
Alia est enim persona Patris, alia Filii, * alia Spiritus Sancti: 

Sed Patris, et Filii, et Spiritus Sancti una est divinitas, * aequalis 
gloria, coaeterna majestas. 

Qualis Pater, talis Filius, * talis Spiritus Sanctus. 

Increatus Pater, increatus Filius, * increatus Spiritus Sanctus. 
Immensus Pater, immensus Filius, * immensus Spiritus Sanctus. 
Aeternus Pater, aeternus Filius, * aeternus Spiritus Sanctus. 

Et tamen non tres aeterni, * sed unus aeternus. 

Sicut non tres increati, nec tres immensi, * sed unus increatus, et 
unus immensus. 

Similiter omnipotens Pater, omnipotens Filius, * omnipotens Spiritus 
Sanctus. 

Et tamen non tres omnipotentes, * sed unus omnipotens. 

Ita Deus Pater, Deus Filius, Deus Spiritus Sanctus. 

Et tamen non tres Dii, * sed unus est Deus. 

Ita Dominus Pater, Dominus Filius, * Dominus Spiritus Sanctus. 

Et tamen non tres Domini, * sed unus est Dominus. 


Quia, sicut singillatim unamquamque personam Deum ac Dominum 
confiteri christiana veritate compellimur: * ita tres Deos aut Dominos 
dicere catholica religione prohibemur. 

Pater a nullo est factus: * nec creatus, nec genitus. 

Filius a Patre solo est: * non factus, nec creatus, sed genitus. 

Spiritus Sanctus a Patre et Filio: * non factus, nec creatus, nec 
genitus, sed procedens. 

Unus ergo Pater, non tres Patres: unus Filius, non tres Filii: * unus 
Spiritus Sanctus, non tres Spiritus Sancti. 

Et in hac Trinitate nihil prius aut posterius, nihil majus aut minus: * 
sed totae tres personae coaeternae sibi sunt et coaequales. 

Ita ut per omnia, sicut jam supra dictum est, et unitas in Trinitate, * et 
Trinitas in unitate veneranda sit. 

Qui vult ergo sulvus esse, * ita de Trinitate sentiat. 

Sed necessarium est ad aeternam salutem, * ut Incarnationem quoque 
Domini nostri Jesu Christi fideliter credat. 

Est ergo fides recta, ut credamus et confiteamur, * quia Dominus 
noster Jesus Christus, Dei Filius, * Deus et homo est. 

Deus est ex substantia Patris ante s‘cula genitus: * et homo est ex 
substantia matris in saeculo natus. 

Perfectus Deus, perfectus homo: * ex anima rationali et humana carne 
subsistens. 

Aequalis Patri secundum divinitatem: * minor Patre secundum 
humanitatem. 

Qui, licet Deus sit et homo, * non duo tamen, sed unus est Christus. 
Unus autem non conversione divinitatis in carnem, * sed assumptione 
humanitatis in Deum. 

Unus omnino, non confusione substantiae, * sed unitate personae. 
Nam sicut anima rationalis et caro unus est homo: * ita Deus et homo 
unus est Christus. 

Qui passus est pro salute nostra: descendit ad inferos: * tertia die 
resurrexit a mortuis. 

Ascendit ad caelos, sedet ad dexteram Dei Patris omnipotentis: * inde 
venturus est judicare vivos et mortuos. 

Ad cujus adventum omnes homines resurgere habent cum corporibus 
Suis: * et reddituri sunt de factis propriis rationem. 

Et qui bona egerunt, ibunt in vitam aeternam: * qui vero mala, in 
ignem aeternum. 

Haec est fides catholica, * quam nisi quisque fideliter firmiterque 
crediderit, * salvus esse non poterit. 

Gloria Patri 

Psalmus 90 

QUI habitat in adjutorio Altissimi, * in protectione Dei caeli 
commorabitur. 

Dicet Domino: susceptor meus es tu, et refugium meum: * Deus meus 
sperabo in eum. 


Quoniam ipse liberabit me de laqueo venantium, * et a verbo aspero. 
Scapulis suis obumbrabit tibi: * et sub pennis ejus sperabis. 

Scuto circumdabit te veritas ejus: * non timebis a timore nocturno. 

A sagitta volante in die, a negotio perambulante in tenebris: * ab 
incursu, et daemonio meridiano. 

Cadent a latere tuo mille, et decem milia a dextris tuis: * ad te autem 
non appropinquabit. 

Verumtamen oculis tuis considerabis: * et retributionem peccatorum 
videbis. 

Quoniam tu es Domine, spes mea: * Altissimum posuisti refugium 
tuum. 

Non accedent ad te malum * et flagellum non appropinquabit 
tabernaculo tuo. 

Quoniam angelis suis mandabit de te: * ut custodiant te in omnibus 
viis tuis. 

In manibus portabunt te: * ne forte offendas ad lapidem pedem tuum. 
Super aspidem et basiliscum ambulabis: * et conculcabis leonem et 
draconem. 

Quoniam in me speravit, liberabo eum: * protegam eum, quoniam 
cognovit nomen meum. 

Clamabit ad me, et ego exaudiam eum: * cum ipso sum in tribulatione: 
eripiam eum, et glorificabo eum. 

Longitudine dierum replebo eum: * et ostendam illi salutare meum. 
Gloria Patri. 

Psalmus 67 

EXSURGAT Deus, et dissipentur inimici ejus, * et fugiant qui oderunt 
eum, a facie ejus. 

Sicut deficit fumus, deficiant: * sicut fluit cera a facie ignis, sic 
pereant peccatores a facie Dei. 

Ft justi epulentur, exultent in conspectu Dei: * delectentur in laetitia. 
Cantate Deo, psalmum dicite nomini ejus: * iter facite ei, qui ascendit 
super occasum: Dominus nomen illi. 

Exultate in conspectu ejus: * turbabuntur a facie ejus, patris 
orphanorum, et judicis viduarum. 

Deus in loco sancto suo: * Deus qui inhabitare facit unius moris in 
domo: 

Qui educit vinctos in fortitudine, * similiter eos, qui exasperant, qui 
habitant in sepulchris. 

Deus, cum egredereris in conspectu populi tui, * cum pertransiris in 
deserto: 

Terra mota est, etenim caeli distillaverunt a facie Dei Sinai, * a facie 
Dei Israhel. 

Pluviam voluntariam segregabis, Deus, hereditati tuae: * et infirmata 
est, tu vero perfecisti eam. 

Animalia tua habitabunt in ea: * parasti in dulcedine tua pauperi, 
Deus. 


Dominus dabit verbum evangelizantibus, * virtute multa. 

Rex virtutum dilecti dilecti: * et speciei domus dividere spolia. 

Si dormiatis inter medios cleros, pennae columbae deargentatae, * et 
posteriora dorsi ejus in pallore auri. 

Dum discernit caelestis reges super eam, nive dealbabuntur in 
Selmon: * mons Dei, mons pinguis. 

Mons coagulatus, mons pinguis: * ut quid suspicamini montes 
coagulatos? 

Mons, in quo beneplacitum est Deo habitare in eo: * etenim Dominus 
habitabit in finem. 

Currus Dei decem millibus multiplex, millia laetantium: * Dominus in 
eis in Sina in sancto. 

Ascendisti in altum, cepisti captivitatem: * accepisti dona in 
hominibus: 

Etenim non credentes, * inhabitare Dominum Deum. 

Benedictus Dominus die quotidie: * prosperum iter faciet nobis Deus 
salutarium nostrorum. 

Deus noster, Deus salvos faciendi: * et Domini Domini exitus mortis. 
Verumtamen Deus confringet capita inimicorum suorum: * verticem 
capilli perambulantium in delictis suis. 

Dixit Dominus: Ex Basan convertam, * convertam in profundum maris: 
Ut intinguatur pes tuus in sanguine: * lingua canum tuorum ex 
inimicis, ab ipso. 

Viderunt ingressus tuos, Deus, * ingressus Dei mei: regis mei qui est 
in sancto. 

Praevenerunt principes conjuncti psallentibus, * in medio 
juvencularum tympanistriarum. 

In ecclesiis benedicite Deo Domino, * de fontibus Israel. 

Ibi Benjamin adulescentulus, * in mentis excessu. 

Principes Juda, duces eorum: * principes Zabulon, principes Nepthali. 
Manda, Deus, virtuti tuae: * confirma hoc, Deus, quod operatus es 
nobis. 

A templo tuo in Jerusalem, * tibi offerent reges munera. 

Increpa feras arundinis, congregatio taurorum in vaccis populorum: * 
ut excludant eos, qui probati sunt argento. 

Dissipa Gentes, quae bella volunt: venient legati ex Aegypto: * 
Aethiopia praeveniet manus ejus Deo. 

Regna terrae, cantate Deo: * psallite Domino. 

Psallite Deo, qui ascendit super caelum caeli, * ad Orientem. 

Ecce dabit voci suae vocem virtutis, date gloriam Deo super Israel, * 
magnificentia ejus, et virtus ejus in nubibus. 

Mirabilis Deus in sanctis suis, Deus Israhel ipse dabit virtutem, et 
fortitudinem plebi suae, * benedictus Deus. 

Gloria Patri. 

Etiam Psalmi 69, 53, 117, 34, 30, 21, 3, 10, 12, semper in fine Gloria 
Patri. 


Oratio post Liberationem 

ORAMUS te, Deus omnipotens, ut spiritus iniquitatis amplius non 
habeat potestatem in hoc famulo tuo N. (hac famula tua N.), sed ut 
fugiat, et non revertatur: ingrediatur in eum (eam), Domine, te 
jubente, bonitas et pax Domini nostri Jesu Christi, per quem redempti 
sumus, et ab omni malo non timeamus, quia Dominus nobiscum est: 
Qui tecum vivit et regnat in unitate Spiritus Sancti Deus, per omnia 
saecula saeculorum. R. Amen. 


FXORCISMUS IN SATANAM ET 
ANGELOS APOSTATICOS 


Sequens exorcismus recitari potest ab Episcopis, nec non a 
Sacerdotibus, qui ab Ordinarius suis ad id auctoritatem habeant. 
In nomine Patris, et Filii, et Spiritus Sancti. Amen. 

Ad S. Michaelem Archangelum Precatio 


PRINCEPS gloriosissime caelestis militiae, sancts Michael 
Archangele, defende nos in praelio adversus principes et potestates, 
adversus mundi rectores tenebrarum harum, contra spiritualia 
nequitiae, in caelestibus. Veni in auxilium hominum; quos ad 
imaginem similitudinis suae fecit, et a tyrannide diaboli emit pretio 
magno. Tw custodem et patronem sancta veneratur Ecclesia; tibi 
tradidit Dominus animas redemptorum in superna felicitate locandas. 
Deprecare Deum pacis, ut conterat satanam sub pedibus nostris, ne 
ultra valeat captivos tenere homines, et Ecclesiae nocere. Offer 
nostras preces in conspectu Altissimi, ut cito anticipent nos 
misericordiae Domini, et apprehendas draconem, serpentem 
antupuum, qui est diabolus et satanas, et ligatum mittas in abyssum, 
ut non seducat amplius gentes. 

Exorcismus 


IN NOMINE Jesu Christi Dei et Domini nostri, intercedente 
immaculata Virgine Dei Genetrice Maria, beato Michaele Archangelo, 
beatis Apostolis Petro et Peulo et omnibus sanctis, et sacra ministerii 
auctoritate confisi, ad infestiones diabolicae fraudis repellendas 
securl aggredimur. 

Psalmus 67 


EXSURGAT Deus, et dissipentur inimici ejus, et fugiant qui oderunt 
eum, a facie ejus. 

Sicut deficit fumus, deficiant: sicut fluit cera a facie ignis, sic pereant 
peccatores a facie Dei. 

V. Ecce Crucem Domini, fugite, partes adversae. 

R. Vicit Leo de tribu Juda, radix David. 


V. Fiat misericordia tua, Domine, super nos. 

R. Quaemadmodum speravimus in te. 

EXORCIZAMUS te, omnis immunde spiritus, omnis satanica potestas, 
omnis incursio infernalis adversarii, omnis legio, omnis congregatio et 
secta diabolica, in nomine Domini nostri Jesu+ Christi, eradicare et 
effugare a Dei Ecclesia, ab animabus ad imaginem Dei conditis ac 
pretioso divini Agni sanguine redemptis. +Non ultra audeas, serpens 
callidissime, decipere humanum genus, Dei Ecclesiam persequi, ac 
Sei electos excutere et cribare sicut triticum. +Imperat tibi Deus 
altissimus, +cui in magna tua superbia te similem haberi adhuc 
praesumis; qui omnes homines vult salvos fieri, et ad agnitionem 
veritatis venire. Imperat tibi Deus Pater; + imperat tibi Deus Filius; + 
imperat tibi Deus Spiritus Sanctus. + Imperat tibi Christus, aeternum 
Dei Verbum caro factum, + qui pro salute generis nostri tua invidia 
perditi, humiliavit semetipsum factus obediens usque ad mortem; qui 
Ecclesiam suam aedificavit supra firmam petram et portas inferi 
adversuseam numquam esse praevalituras edixit, com ea ipse 
permansurus omnibus diebus usque ad consummationem saeculi. 
Imperat tibi sacramentum Crucis, + omniumque christianae fidei 
Mysteriorum virtus. + Imperat tibi excelsa Dei Genetrix Virgo Maria, 
+ quae superbissimum caput tuum a primo instanti immaculatae 
Conceptionis in sua humilitate contrivit. Imperat tibi fides sanctorum 
Apostolorum Petri et Pauli ceterorumque Apostolorum. + Imperat tibi 
Martyrum sanguis, ac pia Sanctorum et Sanctarum omnium 
intercessio. + 

Ergo, draco maledicte et omnis legio diabolica, adjuramus te per 
Deum+ vivum,per Deum+ verum, per Deum+ sanctum, per Deum, qui 
sic dilexit mundum, ut Filium suum unigenitum daret, ut omnis, qui 
credit in eum, non pereat, sed habeat vitam aeternam: cessa decipere 
humanas creaturas, eisque aeternae perditionis venenum propinare: 
desine Ecclesiae nocere et ejus liberati laqueos injicere. Vade, satana, 
inventor et magister omnis fallaciae, hostis humanae salutis. Da 
locum Christo, in quo nihil invenisti de operibus tuis: da locum 
Ecclesiae uni, sanctae, catholicae, et Apostolicae, quam Christus ipse 
acquisivit sanguine suo. Humiliare sub potenti manu Dei; contremisce 
et effuge, invocato a nobis sancto et terribili Nomine Jesu, quem inferi 
tremunt, cui Virtutes caelorum et Potestates et Dominationes 
subjectae sunt; quem Cherubim et Seraphim indefessis vocibus 
laudant, dicentes: Sanctus, Sanctus, Sanctus Dominus Deus Sabaoth. 
V. Domine, exaudi orationem meam. R. Et clamor meus ad te veniat. 
V. Dominus vobiscum. R. Et cum spiritu tuo. 

Oremus Oratio 

DEUS caeli, Deus terrae, Deus Angelorum, Deus Archangelorum, 
Deus Patriarcharum, Deus Prophetarum, Deus Apostolorum, Deus 
Martyrum, Deus Confessorum, Deus Virginum, Deus qui potestatem 
habes donare vitam post morte, requiem post laborem: quia non est 


Deus praeter te, nec esse potest nisi tu, creator omnium visibilium et 
invisibilium, cujus regni non erit finis: humiliter majestati gloriae tuae 
supplicamus, ut ab omni infernalium spirituum potestate, laqueo, 
deceptione et nequitia nos potenter liberare, et incolumes custodire 
digneris. Per Christum Dominum nostrum. R. Amen. 

Ab insidiis diaboli, libera nos, Domine. 

Ut Ecclesiam tuam secura tibi facias libertate servire, te rogamus, 
audi nos. 

Ut inimicos sanctae Ecclesiae humiliare digneris, te rogamus, audi 
nos. 

Et aspergatur locus aqua benedicta. 


